Ida Frohnmeyer

D **Ida Frohnmeyer** (* 31. Dezämber 1882 z Indie; † 29. Augschte 1968 z Basel) isch e Schwiizer Schriftstellerin gsi.

## ihres Lääbe
Si isch als Dochter vom Leonhard Johannes Frohnmeyer, eme düütsche Missionaar, und der Marie Wilhelmine Frohnmeyer, wo vo ledig Bührer gheisse het, z Calicut uf d Wält cho. Vatter und Muetter sind dozmol im Uuftrag vo der Basler Mission z Indie gsi. Ane 1886, wo si vieri gsi isch, isch d Ida Frohnmeyer zrugg id Schwiiz cho, wo si z Basel bi schottische Verwandte vo dr Familie gläbt het, wil ihri Eltere wider uf Indie ggange sind.

D Frohnmeyer isch mit em Hermann Hesse befründet gsi und het sid 1893 e Zyt lang bi däm sine Eltere z Calw gläbt, mit ihm sinere Schwöschter Adele het si sech bsunders guet verstande. Vo 1895 a isch si zwöi Joor lang z Cannstatt und denn z Stuttgart id Schuel, und het denn bis 1902 dört als Chindergärtnerin gschaffet und derno für drüü Johr z Schottland. Das het ere spöter ghulfe het, wo si änglischi Wärch übersetzt het. 1905 het si wider z Basel gläbt und isch bis 1918 dört Lehrerin gsi. Denn het si als Nochfolgerin vom Rudolf von Tavel d Stell als Redaktöörin bi der Zytschrift *Die Garbe* übercho, wo si bis ane 1957 bliben isch. Zäme mit der Martha Ringier het si derzue d Zytschrift «Schweizerische Jugendblätter» redigiert. 1933 isch si Bürgerin vo Basel worde. Si het sech für d Frauefroog und für Flüchtling engaschiert.

D Frohnmeyer het Romään, Gschichte, Gedicht, Theaterstück und Höörspiili gschribe, s eint und andere dervo i der Basler Mundart. Und si het au als Übersetzerin gschaffet und für es bar Schwiizer Schriftsteller dene ihri Manuskript, bevor me se trukt het, duregluegt und s Düütsch verbesseret.  Es Stück vo der Frohnmeyer isch i der Mundartanthology Schwizer Schnabelweid abtrukt; es isch e churzi Dialäktgschicht, wo «Dr Stiglitz» heisst.

## Wärch
### Autorin
* *Aus Kinderland*, Stuttgart 1912
* *Von den Waisen im Kurgland*, Basel 1914
* *Unsere kleinen Weggenossen*, Basel 1917
* *Freunde*, Basel 1919
* *Und die ihr alle meine Brüder seid*, Heilbronn 1920
* *Aus stillen Gassen*, Basel 1921
* *Hansi. Die alte Bodenkammer*, Stuttgart 1921
* *Die Flucht ins Leben*, Basel 1925
* *Der große Tag. Die Schuld*, Basel 1925
* *Mutters kleine Marie*, Basel 1925
* *Sophielie. Nach dem Begräbnis*, Basel 1926
* *Das Vogelnest. Christels Reise*, Basel 1926
* *Das Zäpperli. Mein Sandmännchen*, Basel 1926
* *Kinderland*, St. Gallen 1927
* *Die Pfarrkinder und ihre seltsamen Gäste*, Basel 1927
* *Wie der Weihnachtsabend dem Sanitätsrat Siegel nachlief*, St. Gallen 1927
* *Anneli*, Lahr, Baden 1928
* *Frau Hasenfratz und ihre Mieter*, Basel 1929
* *Kleines Hebelspiel*, Basel 1929
* *Weihnachtsspiel*, Basel 1929
* *Ameile Ohnesorg. Der Weg des Bruder Bernhardus*, Lahr 1930
* *Gotte Grety*, Basel 1930
* *Die schönsten Ferien*, Lahr 1930
* *Zwei Häuser gegenüber*, Basel 1931
* *Brigitte und ihre Geschwister*, Lahr 1932
* *Legenden*, Basel 1932
* *Seltsame Liebesgeschichten*, Basel 1932
* *Gedichte*, Basel [u.&nbsp;a.] 1933
* *Hedy und die andern*, Basel 1934
* *In der Christnacht*, Basel 1934
* *Das karierte Tuch*, Lahr, Baden 1935
* *Das Buchfinkhäuschen*, Basel [u.&nbsp;a.] 1936
* *Der Gast*, Basel 1936
* *Annemeili Ohnesorg und andere Geschichten für die Jugend*, Basel 1939
* *Im Lebensgarten*, Basel 1939
* *Regula Brodbeck*, Basel 1942
* *Der Stieglitzbund*, Basel 1942
* *Der Vetter aus Amerika*, Basel 1942
* *Um die Weihnachtszeit*, Basel 1943
* *Der Wolf und die sieben jungen Geißlein*, Aarau 1943
* *Kinderland*, Basel 1944
* *Judith*, Basel 1945
* *Salome brennt durch*, Zürich 1945
* *Wir reisen durch Indien*, Basel 1945
* *Christnacht*, Basel 1946
* *„Das ewig Licht …“*, Basel 1948
* *Die Befreiung*, Basel 1949
* *„Das karierte Tuch“ und „Lisis Reh“*, Zürich 1949
* *Michael*, Basel 1950
* *Der Landarzt und seine Frau*, Basel 1954
* *Mutter und Kind*, Basel 1955
* *"Es geschah aber zu der Zeit ..."*, Basel 1956
* *Der heitere Sommer*, Basel 1956
* *Dorothee*, Basel 1958
* *Der Mann im Mond und andere Erzählungen*, Basel 1960
* *Die Magd Elise und andere Geschichten*, Basel 1962

### Hörspiil
* *Dä Durenand, wenn d’Fraue…*, 1939

### Usegäberin
* Immanuel Friz: *Dr. Barnardo, der Vater der "Niemandskinder"*, Basel 1949
* *Weihnachtserzählungen aus nah und fern*, Basel 1949

### Übersetzige
* Ayadurai Jesudasan Appasamy: *Sundar Singh*, Basel 1960
* Norman Percy Grubb: *Edith Moules, die Mutter der Aussätzigen*, Basel 1954
* Norman Percy Grubb: *Jack Harrison*, Basel 1952
* *Herr Jones geht nach Bethlehem*, Basel 1965

## Literatur
* 
* K. Preiswerk: *In Erinnerung an Ida F. (1882-1968.* In: Basler Stadtbuch 1970, 1971, S. 239-252.